Wuchebricht # 3  22/10 - 28/10/2007  3. Wuche in Perth      Noch dem fule Wuchenend hemmer no meh sVerlange und sGfühl gha mr sete mol wider chli Sport mache. Drum hemmer eus am Mentig entschiede es 1 Monatigs Fitnessabo abzschliesse (sisch ebe zimmlich tür). Das Center befindet sich ebe im glichi Gebäude wie eusi Schuel. Jez hemmer eus  entschiede, dass mr 3mol in dr Wuche noch dr Schuel gönge go turne" do. Ansunschte nid allzu viel passiert.  Am Fritig isch denn Paintball ufem Programm gstande - Aber nur uf mim! =) DAnna hets verständlicherwise bevorzugt e chli go zshoppe. =) Mr hän uf jede Fall beidi e tolle Nomittag verbrocht. Am Samstig simer denn wie scho erwähnt go e neui DigiCam go chaufe - Juhuu..endlich wider fötele! =)  Die isch denn natürlich au grad Zobe and Geburtstagsparty vonere Schuelkollegin mitcho. Nochdem mr bi ihre  deheime chli gfirt hän simer denn alli zämme go Karaoke singe - Dä Sport" für eusi Asiatische Fründe!! =)  Aber sisch wirklich lusitg gsi. Und si hän alli Freud gha am Chnopf sine Gsangsilagean mineglaauub au..si hän emel glache! ;)  SProblem isch denn aber nochem Karaoke cho..mr hän erfahre, dasses am Samschtig ame fascht unmöglich isch es Taxi zbecho us dr Stadt. (An allne andere Öbe hemmer nie Problem gha, aber am Sa isch alles i Usgang..schinbar au dTaxifahrer) Mr hän denn uf jede Fall bis  ind Morgestunde müese warte. Drum hemmer denn au bis am Nomittag gschlofe. Und will mr au Zytumstellig gha hän, aber in die ander Richtig!! Das heisst dZytdifferenz betreit jez nüm 6 sondern +8h!! Am Sunntig isch denn drum nüm vill ufem Programm gstande.  Soo, das wers vo de erste 3 Wucheaber in Zuekunft sete si Wuche für Wuche cho..=)  Bis gli..